माना जा रहा है कि श्री सिन्हा के जबलपुर होकर दमोह जाने के कार्यक्रम को देखते हुए इस बात पर भी मंत्रणा की जा रही है कि जबलपुर में भी श्री सिन्हा का कोई कार्यक्रम आयोजित कर दिया जाए. इन आयोजनों में जबलपुर-इटारसी के बीच दो माह पहले शुरू हुए विद्युतीकरण कार्य का औपचारिक उद्घाटन ही करा दिया जाए. हालांकि जबलपुर-संतरागाछी-जबलपुर हमसफर एक्सप्रेस का भी उद्घाटन होना है, लेकिन इस ट्रेन के लिए रैक भी उपलब्ध नहीं है और न ही इतनी जल्दी इसकी तैयारियां हो पायेगी, इसलिए हमसफर एक्सप्रेस का उद्घाटन फिलहाल संभव नहीं है, लेकिन विद्युतीकरण कार्य का उद्घाटन तो किया ही जा सकता है.